CELEX: 32018D1958
Language: sl
Date: 2018-12-06 00:00:00
Title: Izvedbeni sklep Sveta (EU) 2018/1958 z dne 6. decembra 2018 o imenovanju predsednika Nadzornega odbora ECB

12.12.2018   
               
               
                  SL
               
               
                  Uradni list Evropske unije
               
               
                  L 315/25
               
            
         IZVEDBENI SKLEP SVETA (EU) 2018/1958
         z dne 6. decembra 2018
         o imenovanju predsednika Nadzornega odbora ECB
         SVET EVROPSKE UNIJE JE –
         ob upoštevanju Pogodbe o delovanju Evropske unije,
         ob upoštevanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (1) in zlasti člena 26(3) Uredbe,
         ob upoštevanju naslednjega:
         
                     (1)
                  
                  
                     Svet je 15. oktobra 2013 sprejel Uredbo (EU) št. 1024/2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (ECB).
                  
               
                     (2)
                  
                  
                     Načrtovanje in izvajanje nalog, ki se prenesejo na ECB, bi moral v celoti izvajati njen Nadzorni odbor, ki ga sestavljajo predsednik, podpredsednik in štirje predstavniki ECB ter po en predstavnik pristojnega nacionalnega organa iz vsake sodelujoče države članice.
                  
               
                     (3)
                  
                  
                     Nadzorni odbor je ključen organ pri izvajanju nadzorniških nalog ECB. Uredba (EU) št. 1024/2013 je zato na Svet prenesla pooblastilo za imenovanje predsednika in podpredsednika Nadzornega odbora.
                  
               
                     (4)
                  
                  
                     Svet je 16. decembra 2013 z Izvedbeno uredbo Sveta 2013/797/EU (2) imenoval prvega predsednika Nadzornega odbora. Na podlagi člena 26(3) Uredbe (EU) št. 1024/2013 traja mandat predsednika Nadzornega odbora pet let in ne more biti podaljšan.
                  
               
                     (5)
                  
                  
                     V skladu s členom 26(3) Uredbe (EU) št. 1024/2013 je ECB 7. novembra 2018 na podlagi odprtega izbirnega postopka, s katerim se izbira med uglednimi in izkušenimi posamezniki s področja bančnih in finančnih zadev, ter po predstavitvi s strani Nadzornega odbora predložila Evropskemu parlamentu predlog, da se Andrea ENRIA imenuje za predsednika Nadzornega odbora. Slednji je navedeni predlog odobril 29. novembra 2018 –
                  
               SPREJEL NASLEDNJI SKLEP:
         
            Člen 1
            Andrea ENRIA se imenuje za predsednika Nadzornega odbora Evropske centralne banke za obdobje petih let, od 1. januarja 2019.
         
         
            Člen 2
            Ta sklep začne veljati na dan objave v Uradnem listu Evropske unije.
            Ta sklep se uporablja od 1. januarja 2019.
         
         
            V Bruslju, 6. decembra 2018
            
               
                  Za Svet
               
               
                  Predsednik
               
               H. KICKL
            
         
         
            (1)  UL L 287, 29.10.2013, str. 63.
         
            (2)  Izvedbeni sklep Sveta 2013/797/EU z dne 16. decembra 2013 o izvajanju Uredbe Sveta (EU) št. 1024/2013 z dne 15. oktobra 2013 o prenosu posebnih nalog, ki se nanašajo na politike bonitetnega nadzora kreditnih institucij, na Evropsko centralno banko (UL L 352, 24.12.2013, str. 50).